# Josefina Romo Arregui

Josefina Romo Arregui (Madril, 1909 - Ibidem, 1979) XX. mendeko madrildar poeta, irakaslea, ikertzailea eta literatur kritikaria izan zen.

## Bizitza

Batxilergoa eta Filosofia eta Letretako doktoregoa ikasi zituen Madrilen, Bordelen ikasketak zabalduz eta Europako hainbat hiritan pentsioduna izanez. Unibertsitatean, Alfonsa de la Torreren lagun egin zen, eta haren Égloga liburua argitaratu zuen 1943an.
Madrilgo Unibertsitate Zentraleko Filosofia eta Letren Fakultatean lizentziatu eta doktoratu zen Sari Bereziarekin, Nuñez de Arce tesiarekin.

### Lan ibilbidea

1947an, Espainiako Hizkuntza eta Literaturako eta Hispanoamerikako Literaturako katedradun laguntzailea izan zen Madrilgo Unibertsitatean, eta Literatura Unibertsaleko ikastaroaren arduraduna. Besteak beste, Xesús Alonso Montero, Carlos Bousoño, Alfonso Sastre, Alfonso Paso, Lázaro Carreter eta Concha Zardoya izan zituen ikasle. Arratsaldez Ikerketa Zientifikoen Kontseilu Gorenean lan egin zuen bekadun gisa.
Alma aldizkaria sortu zuen, Miguel Angel de Argumentosarekin batera, eta Cuadernos Literarios (1942-1952) argitaratu zuen. Carmen Condek sortutako poesia bildumaren arduraduna izan zen. 1948an, Lara Antzokian, beste poeta batzuekin batera (Josefina de la Torre, Alfonsa de la Torre eta Dolores Catarineu, besteak beste) egindako "Alforjas para la poesía española" saioetan errezitatu zituen olerkiak.
1958an New Yorkera emigratu zuen Diana Ramírez de Arellanok bultzatuta, bere ikasle izandakoak. Literatura espainiarra eta hispanoamerikarra irakatsi zuen New Yorkeko Unibertsitateko City Collegen eta, 1963tik aurrera, Connecticuteko Estatuko Unibertsitatean. Horrez gain, Hispanic Societyko Lope de Vegari buruzko Ikerketa Zentroko kidea izan zen; Interamericana Aldizkariko kontseilaria; Puerto Ricoko Idazleen Elkarteko literatur aholkularia eta New Yorkeko Ateneo Portorricotarraren ohorezko presidentea.
1978an larri itzuli zen Espainiara, gaixorik. Handik urtebetera hil zen. Gorpua Villanueva del Pardillo hilerrian dago.

## Lana

Poema-liburuak eta ikerketa-lanak idatzi zituen. Kutsu tradizionaleko poesia landu zuen, abangoardiatik urrun, bai formalki (metrika eta ahapaldiak), bai edukian, tonu erlijioso eta moralizatzailera jotzen zuena. Carmen Conderen 1954ko Poesía femenina española viviente antologian agertzen da.

### Poema-bildumak

* 1932 La peregrinación inmóvil
* 1950 Cántico de María Sola, 1946-1948
* 1955 Isla sin tierra: poema
* 1964 Elegías desde la orilla del triunfo
* 1968 Poemas de América
* 1968 Auto Antología

### Ikerketa lanak

* 1944 Cuentistas españoles de hoy
* 1946 Vida, poesía y estilo de D. Gaspar Núñez de Arce
* 1979 Poetas románticos desconocidos: Concepción de Estevarena, 1854-1876

## Aintzatespenak

* Madrilgo Arrieta kaleko 14. zenbakian Puerto Ricoko Etxeak bere heriotzaren bigarren urteurrenean jarritako plaka bat dago. Etxe horretan bizi izan zen New Yorkera joan aurretik.
* 2023ko azaroan, ikerketa-aldi luze baten ostean, Memorare Kultur Elkarteak omenaldia egin zion poetari Villanueva del Pardilloren "Tamara Rojo Kultur Gunean", eta haren lana zabaltzeko eta balioan jartzeko prozesu bati ekin zion. Omenaldi horretan, herriko Udalarekin elkarlanean, besteak beste, Margarita Bru Romo poetaren ilobak parte hartu zuen.
* Urte berean, Alba argitaletxeak eta Torremozas argitaletxeak Josefina Romo Arreguiren lanen zati bat argitaratu zuten.

## Erreferentziak

* 1 2 3 «Josefina Romo Arregui | Real Academia de la Historia» dbe.rah.es.
* ↑ «ABC (Madrid) - 05/12/1979, p. 34 - ABC.es Hemeroteca» hemeroteca.abc.es.
* ↑ Martínez, José Luis Molina. (13 de marzo de 2011). «LA COLA DE LA CALA: ALFONSA DE LA TORRE (9)» LA COLA DE LA CALA.
* ↑ «ABC (Madrid) - 18/10/1947, p. 8 - ABC.es Hemeroteca» hemeroteca.abc.es.
* 1 2 Martínez, José Luis Molina. (6 de octubre de 2012). «LA CALLE TRANQUILA: JOSEFINA ROMO ARREGUI (MARÍA SOLA)» LA CALLE TRANQUILA.
* 1 2 GONZÁLEZ DE URBINA, MARÍA CLARA. (2018). «LAS INVISIBLES DE LA GENERACIÓN DEL 27» PONTIFICIA UNIVERSIDAD JAVERIANA.
* ↑ «ABC (Madrid) - 20/04/1948, p. 19 - ABC.es Hemeroteca» hemeroteca.abc.es.
* 1 2 «ABC (Madrid) - 28/10/1978, p. 81 - ABC.es Hemeroteca» hemeroteca.abc.es.
* ↑ «ABC (Madrid) - 28/10/1978, p. 81 - ABC.es Hemeroteca» hemeroteca.abc.es.
* 1 2 «Josefina Romo - Patrimonio cultural y paisaje urbano» patrimonioypaisaje.madrid.es.
* ↑ [http://www.cervantesvirtual.com/research/el-discurso-patriarcal-en-la-poesia-femenina-del-primer-franquismo/fb9952e1-c442-4f8a-a46c-88b3d9801166.pdf «El discurso patriarcal en la poesía femenina del primer franquismo»] www.cervantesvirtual.com.
* ↑ «Josefina Romo. Placa» www.esculturayarte.com.
* ↑ Ene 19, Publicado por RvP |. Activistas contra el olvido | Revista del Pardillo. .
* ↑ «Las Sinsombrero y un nuevo 27» Alba Editorial.
* ↑ «Cántico de María Sola - Josefina Romo Arregui» www.torremozas.com.

## Bibliografia

* Jiménez Faro, Luzmaría. Poetisas españolas. Antología general, tomo II: De 1901 a 1939. Torremozas, Madril, 1996. ISBN 978-8478391745
* Pepa Merlo, ed, (2010) Peces en la tierra. Fundación José Manuel Lara. ISBN 9788496824607
* Antología de poetas españolas. Bilduma: Alba Poesía. Bartzelona (2018) ISBN 9788496824607
* Carmen Conde, Amanda Junquera, Josefina Romo Arregui y Alfonsa de la Torre. Epistolario (1944-1986). Ed. Fran Garcerá y Cari Fernández. Torremozas, Madril, 2022. ISBN 978-84-7839-877-5

## Kanpo estekak

* JOSEFINA ROMO ARREGUI. D bizitza, poesia eta estiloa. Gaspar Nuñez de Arce. Madril. 1946. BFS. XXXIV. eranskina
* Poema bat Última cogida
* Datuak: Q61874912